cyanic-selkie/wikianc huggingface dataset:
Բայուն կատու
Բայուն կատու (Кот Баюн), ռուսական հրաշապատումների կերպար, հսկա մարդակեր կատու, որն օժտված է կախարդական ձայնով։ Նա զրուցում և քնեցնում է իր հեքիաթներով իրեն մոտեցած ճամփորդներին, և նրանց, ովքեր չեն կարողանում դիմակայել իր կախարդանքին և ովքեր պատրաստ չէին իր հետ կռվին, մարդակեր կատուն անխնա սպանում է։ Բայց նա, ով կկարողանա ձեռք բերել կատվին կգտնի փրկություն բոլոր հիվանդություններից. Բայունի հեքիաթները բուժիչ են։
Գոյություն ունեն շատ հեքիաթներ, որտեղ գործող գլխավոր հերոսին տալիս են հանձնարարություն բռնել կատվին, որպես կանոն, այսպիսի հանձնարանություն տալիս էին բարի երիտասարդին սպանելու նպատակով։ Այս հեքիաթային արարածի հետ հանդիպումը սպառնում է անխուսափելի մահով։ Կախարդական կատվին բռնելու համար Իվան արքայորդին հագնում է երկաթե սաղավարտ և երկաթե ձեռնոցներ։ Հաղթելով և բռնելով կենդանուն` Իվան արքայորդին նրան տանում է պալատ` իր հոր մոտ։ Այնտեղ հաղթված կատուն սկսում է ծառայել արքային` հեքիաթներ պատմելով և հանգստացնող բառերով բուժելով ։
Կախարդական կատվի կերպարը շատ տարածված էր ռուսական ժողովրդական հեքիաթներում։ Հավանական է, որ Ա. Ս. Պուշկինը հենց այդ հեքիաթներից է վերցրել գիտնական կատվի կերպարը «Ռուսլան և Լյուդմիլա» պոեմում։
Ծանոթագրություններ
Կատեգորիա:Կերպարներ այբբենական կարգով Կատեգորիա:Դիցաբանական կերպարներ այբբենական կարգով Կատեգորիա:Հորինված կատուներ
Սկոնտրոնե
Սկոնտրոնե (Scontrone), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 605 մարդ (2008 թվականի տվյալներով)։ Խտությունը՝ 28 մարդ/կմ²։ Տարածքը՝ 21 կմ²։ փոստային ինդեքս 67030։ Հեռախոսային կոդ՝ 0864։
Բնակավայրի հովանավորն է սուրբ Ջիովաննին և Սան Պաոլոն։
Ծանոթագրություններ
Կատեգորիա:Իտալիայի բնակավայրեր
Քլարկ Քենտ
Քլարկ Քենտ (Clark Kent), ամերիկյան կոմիքսների հորինված հերոս, ով առավել հայտնի է որպես Սուպերմեն։ Այն ստեղծվել է ամերիկացի գրող Ջերի Սիգելի ու կանադացի նկարիչ Ջո Շուստերի կողմից 1932 թ.-ին ու այնուհետև այն նրանք վաճառել են DC Comics ընկերությանը։ 1938 թ.-ի հունիսին այն առաջին անգամ հայտնվել է Action Comics գրքի առաջին համարում և հետագայում հիմք է ծառայում ստեղծելու մի շարք ֆիլմեր, կոմիքսներ և համակարգչային խաղեր։ Քլարկ Կենտը հայտնի է որպես ազնիվ, հեզ և ենթարկվող մի մարդ, ով թաքցնում է իր իրական ինքնությունը մարդկանցից և անում է ամեն ինչ որպեսզի չհայտնվի ուշադրության կենտրոնում։ Նա աշխատում է որպես լրագրող Մետրոպոլիս քաղաքի Daily Planet թերթի համար։ Աշխատանքի վայրում նա սովորաբար կրում է սև կոստյում, փողկապ և շրջանակաձև ակնոց։ Քլարկը փոխելով իր ինքնությունը որպես Սուպերմեն, հայտնվում է հասարական հեռախոսից օգտվելու սենյակում և հանելով իր աշխատանքային հագուստը, հագնում է իր կապույտ, կարմիր և դեղին գույներից կազմված սուպերհերոսի կոստյումը։
Կատեգորիա:Կերպարներ
Կամերի (կոմունա)
Կամերի (Cameri), քաղաք Իտալիայի Պիեմոնտ մարզի Նովարա գավառում ։
Բնակչությունը 10755 մարդ է (2010 թվականի տվյալներով)։ Բնակչության խտությունը 276 մարդ/կմ² է։ Տարածքը 39 կմ² է։ Փոստային ինդեքսը՝ 28062։ Հեռախոսային կոդը՝ 0321։
Բնակավայրի հովանավորն է համարվում սուրբ Գրեգորիան։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Սան Բենեդետո ին Պերիլիս
Բնակչությունը կազմում է 133 մարդ (2005 թվականի տվյալներով)։ Խտությունը՝ 6,97 մարդ/կմ²։ Տարածքը՝ 19,08 կմ²։ Փոստային ինդեքս` 67020։ Հեռախոսային կոդ` 0862։
Սան Բենեդետոն համարվում է բնակավայրի հովանավորը։ Տոնը նշվում է ամեն տարի մարտի 21-ին։
Ծանոթագրություններ
Կատեգորիա:Իտալիայի բնակավայրեր
Անտոնի վան Լևենհուկ
Անտոնի վան Լևենհուկ (Antoni van Leeuwenhoek, ), հոլանդացի գիտնական, հայտնագործել է կենդանի էակների՝ միկրոօրգանիզմներ և օրգանիզմներ, որոնք մեծ դեր են խաղում բնության մեջ և մարդու կյանքում։
Գործունեություն
Անտոնի վան Լևենհուկն ապրում էր հոլանդական Դելֆտ քաղաքում և պապի ու հոր նման բրդի առևտրով էր զբաղվում։
Լևենհուկը մանրազնին նկարագրում էր այն ամենը, ինչ տեսնում էր, և իր նկարագրություններին կցում այս կամ այն «գազանիկի» տեսքը պատկերող նկարներ։
Ողջ Եվրոպային հայտնի գիտնականներն անհամբերությամբ էին սպասում հոլանդացի վաճառականի նամակներին։ Լոնդոնի թագավորական ընկերության (այսպես է կոչվում Անգլիայի գիտությունների ակադեմիան) անդամները, ինքը՝ մեծն Իսահակ Նյուտոնն ու նշանավոր ֆիզիկոս Ռոբերտ Բոյլը ուշադրությամբ հետևում էին Լևենհուկի հաղորդումներին։
Հայտնագործություններ
Լևենհուկը հայտնագործեց կենդանի էակների՝ միկրոօրգանիզմների, մինչ այդ մարդկանց անհայտ հսկայական աշխարհը, օրգանիզմներ, որոնք մեծ դեր են խաղում բնության մեջ և մարդու կյանքում։ Թեև առաջներում էլ առավել խորաթափանց առանձին մտածողներ ենթադրել էին, թե գոյություն ունեն անզեն աչքով անտեսանելի, վտանգավոր վարակիչ հիվանդություններ հարուցող էակներ, բայց Լևենհուկն առաջինն էր, որ տեսավ մանրէները։
Այդ հիանալի հայտնագործությանը նա հասավ շնորհիվ այն բանի, որ իր ձեռքով պատրաստեց այնպիսի խոշորացնող ապակիներ, որոնց մասին այն ժամանակ ոչ ոք չէր էլ պատկերացնում։ Դա, անշուշտ, մանրադիտակ կոչվող սարքը չէր։ Մի քանի խոշորացնող ապակիներից կազմված բարդ սարքերը՝ մանրադիտակները, հայտնագործվեցին բավականին ուշ։ Լևենհուկի «մանրադիտակն», ըստ էության, 300 անգամ մեծացնող ուժեղ խոշորացույց էր։ Օգտագործելով «մանրադիտակը», Լևենհուկը գտավ, որ արյունը միատարր հեղուկ չէ, ինչպես կարծում էին նրա ժամանակակիցները, այլ այնպիսի մի կենսատու հոսք, ուր շարժվում են անթիվ մանրագույն մասնիկներ։ Լևենհուկն ականավոր հետազոտող էր, գիտության առաջամարտիկ։ Բազմաթիվ են նրա հայտնագործությունները կենդանաբանության և բուսաբանության, ֆիզիկայի և քիմիայի բնագավառներում։
Արտաքին հղումներ
Կատեգորիա:Հոլանդացի գիտնականներ Կատեգորիա:Հոլանդացի կենսաբաններ Կատեգորիա:Հոլանդացի գյուտարարներ Կատեգորիա:Հոլանդացի ֆիզիկոսներ Կատեգորիա:Ֆրանսիայի Գիտությունների ակադեմիայի թղթակից անդամներ Կատեգորիա:Ֆրանսիայի գիտությունների ակադեմիայի անդամներ
Իսրայելի պահեստայինների ծառայություն
Իսրայելի պահեստայինների ծառայություն (שירות מילואים פעיל Շիրութ Միլուիմ Պաիլ), Իսրայելի պետության պահեստայիններով զբաղվող ծառայություն։
Իսրայելի պաշտպանության բանակում ժամկետային ծառայություն անցած երկրի բնակիչները բաշխվում են պահեստային ուժերում և կարող են զորակոչվել արտակարգ իրավիճակների ժամանակ (պատերազմ, ռազմական գործողություններ, բնական աղետ) կամ պլանային հանձնարարությունների նպատակով (զորավարժություններ, բնակավայրերի պաշտպանություն)։ Որոշ պահեստայիններ («միլուիմնիկներ») զորակոչվում են նույն զորամասեր, որտեղ ծառայել են, իսկ ոմանք էլ տեղափոխվում են պահեստայինների ստորաբաժանումներ։
Համաձայն 2008 թվականի Իսրայելի պահեստային ծառայության մասին օրենքի, զինվորները պարտավոր են պահեստային ծառայությանը մինչև 40 տարեկան հատելը (կանայք՝ մինչև 38), մարտական սպաները՝ մինչև 42, իսկ որոշ պայմանավորված մասնագետներն էլ (բժիշկներ, տեխնիկներ, ծանր տրանսպորտի վարորդներ և այլն)՝ մինչև՝ 49 տարեկանը։ Նախկինում տղամարդիկ-պահեստայինները զորակոչվում էին մինչև 54 տարեկան հասակը։
2004 թվականից Լագ բա Օմեր տոնի ժամանակ նշվում է Պահեստայինի օրը։
Ծանոթագրություններ
Կատեգորիա:Իսրայելի պաշտպանության բանակ
Հիշող էլեկտրոնաճառագայթային խողովակ
Հիշող էլեկտրոնաճառագայթային խողովակ, էլեկտրոնաճառագայթային խողովակ, որն օժտված է որոշակի ժամանակամիջոցում էլեկտրական ազդա նշաններ պահպանելու հատկությամբ։
Կիրառում
Կիրառվում է ոչ ստացիոնար պրոցեսների գրանցման ու բազմակի վերարտադրման, ազդանշանների համեմատման, ռադիոլոկացիոն ինդիկատորներում շարժվող օբյեկտի (նպատակի) առանձնացման, ռադիոլոկացիոն ազդանշանները հեռուստատեսայինի փոխակերպման համար, ԷՀՄ-ի օպերատիվ հիշողության սարքերում և այլն։
Տեսակներ
Բոլոր տեսակի հիշող էլեկտրոնաճառագայթային խողովակներում տեղի են ունենում՝
Կատեգորիա:Էլեկտրականություն
Ռոստովի հեռուստաաշտարակ
Ռոստովի հեռուստաաշտարակ (Ростовская телебашня), 3803 KM նախագծի հեռուստատեսային և ռադիոհաղորդիչ տիպային աշտարակ, որը գտնվում է Դոնի Ռոստովի Երկաթուղային շրջանում, Բարիկադնայա փողոցում։ Հեռուստաաշտարակը Դոնի Ռոստովի ամենաբարձր կառույցն է։ Նրա բարձրությունը 195 մետր է։ Նրա հաղորդակների գործողության գոտում է գտնվում 2,2 միլիոն բնակչությամբ Ռոստովի ագլոմերացիայի զգալի մասը (բացի Նովոչերկասկից), որը, բացի Դոնի Ռոստովից, ներառում է նաև այնպիսի խոշոր քաղաքներ, ինչպիսիք են Բատայսկը, Ազովը, Ակսայը։
Պատմություն
Ռոստովի մարզի տարածքում հեռուստատեսային հեռարձակման դարաշրջանը սկսվել է Ռոստովի 195-մետրանոց հեռուստաաշտարակի շինարարությամբ։ Աշտարակը նախագծել է Մոսկվայի պողպատե կոնստրուկցիաների ինստիտուտը։ Նրա կառուցումը տևել է երկու տարի և ավարտվել 1958 թվականի ապրիլի 29-ին ։ Փորձնական հեռուստահաղորդումները սկսվել են արդեն հաջորդ օրը՝ 1958 թվականի ապրիլի 30-ին ։ 1969 թվականից իրականացվում է գունավոր հեռարձակում։
1992 թվականին աշտարակում տեղի է ունեցել հրդեհ, որի հետևանքով այրվել է մի քանի մալուխ և տրանսֆորմատոր։ Վթարի հետևանքով հեռարձակումը դադարեցվել է 12 ժամով ։ Դրա պատճառ է դարձել տրանսֆորմատորային համակարգի այրված մասը։ Բանվորները վերանորոգման աշխատանքները կատարել են մեծ բարձրության վրա` անբարենպաստ եղանակային պայմաններում։ Անսարքությունները վերացնող աշխատողները միմյանց փոխարինել են յուրաքանչյուր 30 րոպեն մեկ։ Մասնագետները հայտարարում են բավական բացասական հետևանքների մասին, եթե նման բան տեղի ունենա ևս մեկ անգամ ։
Ներկա վիճակ
Երկաթե ցանցկեն կառուցվածքը հենվում է չորս բետոնե հենարանների վրա։ Աշտարակի հատվածամասերը հաջորդաբար ներկված են կարմիր և սպիտակ։ Աշտարակի լուսավորումը օրվա մութ ժամանակահատվածում իրականացվում է նրա վրա տեղադրված լազերային լուսադիոդներով, որոնք ապահովում են հավասարաչափ լուսավորում։ Աշտարակի վառ լուսարձակումը ստացվում է արտաքին տարրերը ներկելու համար համար նախատեսված օգտագործման ֆլուորեսցենտային ներկերի շնորհիվ։ Դեռևս 2000 թվականին լրագրողները գրում էին, որ աշտարակի վիճակը պահանջում է հրատապ վերանորոգում ։ Նրա շեղումը առանցքից հինգ անգամ գերազանցում է նորման ։
Ռոստովի աշտարակի ալեհավաքի շահագործման ժամկետը տեղադրման օրից եղել է 14 տարի, սակայն այն շահագործում է մինչ օրս առանց փոխարինվելու։ Ալեհավաքը հիմնականում պատրաստված է պողպատից ։
Մետաղական կոնստրուկցիաները ներկման կարիք ունեն։ 2000 թվականի դրությամբ` աշտարակը կարգի բերելու համար պահանջվում էր 600 հազար ռուբլի։ Այդ գումարով կարելի էր փոխարինել ալեհավաքը, ամրացնել ողջ կրող կոնստրուկցիան ։
Այլընտրանք. «Պենտաշպիլ»
1998 թվականին Դոնի Ռոստովի քաղաքաշինական խորհուրդը հավանություն է տվել ռոստովցի Սերգեյ Կիվենկոյի գաղափարին, որը մշակել է քաղաքային նոր հեռուստաաշտարակի նախագիծ, որն անվանել է «Պենտաշպիլ» («Հնգասեղնասայր») ։ «Պենտաշպիլը» 315-մետրանոց ցանցկեն աշտարակ է, որը կազմված է նրբորեն կորացրած վեր խոյացող հինգ հենասյուներից։ Կառուցման համար հատկացվել էր հողակտոր «Նիժնեգնիլովսկոյ» նախկին օդանավակայանի տարածքում ։ Սակայն արդեն 1999 թվականի մարտին քաղաքային ճարտարագիտական խորհուրդը փակեց Կիվենկոյի նախագիծը ։
2002 թվականին Սերգեյ Կիվենկոյի «Պենտաշպիլ» նախագիծը տրվել է երկրորդ շնչառություն. հեղինակն աշտարակի շուրջ ստեղծել է բազմաֆունկցիոնալ «Պենտաշպիլ-համալիր» ։ Նախագծով հետաքրքրվել են լուրջ ներդրողներ։ Ամբողջ շինարարության ընդհանուր արժեքը, ներառյալ` աշտարակի շուրջը գտնվող շենքերի համալիրը, գնահատվել է մոտավորապես 60-90 միլիոն դոլար ։
Հղումներ
Կատեգորիա:Դոնի Ռոստովի շենքեր և կառույցներ Կատեգորիա:Հեռուստաաշտարակներ Կատեգորիա:1956 հիմնադրումներ
Հիպաբիսալ ապարներ
Հիպաբիսալ ապարներ, մագմատիկ ապարներ, որոնք առաջանում են փոքր խորություններում և ըստ տեղադրման պայմանների ու ստրուկտուրայի, միջանկյալ տեղ են գրավում խորքային (աբիսալ) և էֆուզիվ ապարների միջև։ Հիպաբիսալ ապարները կազմում են դայքաներ, շերտային ինտրուզիաներ, շտոկեր և այլ փոքր ինտրուզիվ մարմիններ։
Կատեգորիա:Մագմատիկ ապարներ
Հակադարձ ֆունկցիա
Հակադարձ ֆունկցիա, օրենք, որը հակադարձում է տրված ֆունկցիայով արտահայտված կախվածությունը։ Այսպես, եթե f(x)-ը տրված ֆունկցիան է, ապա x փոփոխականը, դիտարկված որպես y փոփոխականի ֆունկցիա՝ x= \phi(y) կլինի f(x)-ի հակադարձ ֆունկցիան, ընդ որում, f(x)-ի որոշման տիրույթը իր հակադարձ ֆունկցիայի փոփոխման տիրույթն է և հակառակը։ Օրինակ, y=3x+1 և y= \log_2x ֆունկցիաների հակադարձ ֆունկցիաներն են, համապատասխանաբար, և x=2^y ֆունկցիաները։ Եթե x= \phi(y)-ը y=f(x)-ի հակադարձ ֆունկցիան է, ապա նաև y=f(x)-ը x= \phi(y)-ի հակադարձ ֆունկցիան է, այս իմաստով դրանք կոչվում են փոխհակադարձ ֆունկցիաներ։ Վերջիններիս գրաֆիկները սիմետրիկ են y=x ուղղի նկատմամբ։ Տրված ֆունկցիայի հակադարձը միշտ չէ, որ գոյություն ունի։ Անընդհատ ֆունկցիայի համար հակադարձ ֆունկցիայի գոյության պայմանը տրված ֆունկցիայի խիստ մոնոտոն լինելն է։ Այսպիսով, եթե մոնոտոն, անընդհատ y=f(x) ֆունկցիայի հակադարձ ֆունկցիան նշանակենք y=f^{-1}(x), ապա ։
Կատեգորիա:Ֆունկցիա
Կաստելվեքիո Սուբեկուո
Կաստելվեքիո Սուբեկուո (Castelvecchio Subequo), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 1141 մարդ (2008 թվականի տվյալներով)։ Խտությունը՝ 59 մարդ/կմ²։ Տարածքը՝ 19 կմ²։ Փոստային ինդեքս՝ 67024։ Հեռախոսային կոդ՝ 0864։ Բնակավայրի հովանավոր պաշտպանն է Սան Ջիովանի Բատիսսան է։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Պիզանո (Նովարա)
Պիզանո (Pisano), կոմունա Իտալիայի Պիեմոնտ մարզի Նովարա գավառում ։
Բնակչությունը կազմում է 770 մարդ (2008 թվականի տվյալներով)։ Բնակչության խտությունը՝ 385 մարդ/կմ²։ Տարածքը՝ 2 կմ²։ Փոստային ինդեքս՝ 28010։ Հեռախոսային կոդ՝ 0322։
Բնակավայրի հովանավորն է համարվում սուրբ Սան Էուսեբիոն։
Ժողովրդագրություն
Բնակչության աճը
FTISLAND (երաժշտական խումբ)
FTISLAND [ˈɛf ˈtiː ˈaɪ̯lənd]; (에프티 아일랜드)՝ հարավկորեական ռոք խումբ է, որը ստեղծվել է FNC Entertainment Agency գործակալության կողմից։ Խումբը կազմված է 5 մասնակիցներից ։ FTISLAND անվանումը՝ Five Treasure Island (Հինգ գանձերի կղզի) բառակապակցության կրճատ տարբերակն է ։ Խմբի դեբյուտային ալբոմը՝ Cheerful Sensibility, դարձել էր 2007 թվականի Հարավային Կորեայում  ամենավաճառված 6-րդ ալբոմը ։ Իսկ դեբյուտային երգը՝ Lovesick, գլխավորել է կորեական փոփ-չարտերը 6 շաբաթ անընդմեջ։  FTISLAND-ը նաև միակ տղամարդկանց խումբն է, որը գլխավորում էր ճապոնական  Oricon Daily Chart-ը ։
Ֆան-ակումբ
Պաշտոնական ֆան-ակումբ FTISLAND — Primadonna (프리마돈나): Խմբի պաշտոնական գույնը՝ վառ դեղին։
Ծանոթագրություններ
Կատեգորիա:Երաժշտական խմբեր այբբենական կարգով Կատեգորիա:Կվինտետներ Կատեգորիա:2007 հիմնադրված երաժշտական խմբեր Կատեգորիա:Քեյ փոփ երաժշտական խմբեր
Մորինո (Իտալիա)
Մորինո  (Morino), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 1531 մարդ (2005 թվականի տվյալներով)։ Խտությունը՝ 29.13 մարդ/կմ²։ Տարածքը՝ 52.55 կմ²։ Փոստային ինդեքս՝ 67050։ Հեռախոսային կոդ՝ 0863։
Կոմունայում սեպտեմբերի 8-ին նշում են Սուրբ Աստվածածնի ծննդյան տոնը։
Ջեկի Չանի արկածները մուլտսերիալի սերիաների ցանկ
«Ջեկի Չանի արկածները» (Jackie Chan Adventures), ամերիկյան անիմացիոն հեռուստասերիալ, որը ցուցադրվել է Kids' WB ալիքի շրջանակներում 2000 թվականի սեպտեմբերի 9-ից մինչև 2005 թվականի սեպտեմբերի 9-ը։ Սերիալի գլխավոր հերոսը Ջեկին է, ով զբաղվում է գաղտնի արտեֆակտների փնտրտուքներով և դրանց պաշտպանությամբ։ Այդ գործում նրան օգնում են հորեղբայրը, յուրահատուկ իրերի խանութի տերը և Ջեյսը` նրա հորեղբոր աղջիկը։
Սերիաները դասավորված են ըստ ցուցադրման ամսաթվի։
Արտաքին հղումներ
Կատեգորիա:Մուլտֆիլմերի կերպարներ
Հիպարիոն
Հիպարիոն, մահացած եռամատ ձի։ Ապրել է ուշ նեոգենի տափաստաններում, որոնց ֆաունան այդ ժամանակվա համար ստացել է հիպարիոնային անունը։ Հիպարիոնը հավանաբար առաջացել է ուշ միոցենում, Ամերիկայում՝ մերիհիպուսից (Meryhippus), հետագայում տարածվելով Եվրասիայում, սկիզբ է դրել ժամանակակից ձիերին։ Լայնորեն տարածված էր պլիոցենում։ Աֆրիկայում ապրել է մինչև չորրորդական ժամանակաշրջան։
Կատեգորիա:Անհետացած կենդանիներ Կատեգորիա:Ձիեր
Բաժանարար սարք
Բաժանարար սարք, շինվածքի կամ մեքենայի հանգույցի՝ շրջապտույտի (կամ հատվածի) զանազան բաժնեմասերով պարբերական պտտման (կամ տեղաշարժման) սարք։ Օգտագործվում է շինվածքների մակերևույթները մշակելու կամ չափելու, ինչպես նաև գործիքների ու մեքենաների մասերի գծային և շրջանային սանդղակների վրա բաժանքներ կատարելու համար։ Ըստ գործողության սկզբունքի լինում է ձեռքի և մեխանիկական։ Ամենատարածված Բաժանարար սարքերը բաժանարար գլխիկներն են (մեխանիկական և օպտիկական)։ Մեխանիկական բաժանարար գլխիկներն ունեն հատուկ սկավառակ, որի վրա մշակված անցքերի միջոցով կատարվում է գլխիկի բռնակի անհրաժեշտ հաշվարկային պտույտը։ Օպտիկական բաժանարար գլխիկները ունեն հաշվարկային մանրադիտակ, որն ապահովում է բաժանքի բարձր ճշգրտությունը։
Կատեգորիա:Սարքեր
Մամլուքների սուլթանություն
Մամլուքների սուլթանություն (سلطنة المماليك սուլթանաթ ալ-մամալիք), միջնադարյան միապետություն Եգիպտոսում, Սիրիայում և Հիջազում 1250-1517 թվականներին։ Այն որպես պետություն գոյություն է ունեցել Այյուբյան սուլթանության անկումից հետո, մինչև օսմանյան զորքերի ներխուժումը Եգիպտոս (1517 թվական)։ Մամլուքների կառավարման ժամանակաշրջանը բաժանված է երկու մասի․ առաջինը՝ «Բահրի» (1250-1382), երկրորդը՝ «Բուրջի» (1382-1517) մամլուքների շրջան։ Այս անվանումները կապված էին ժամանակի իշխող վարչակարգի անունների հետ։ Ժամանակակից մուսուլման պատմաբաններն այդ երկու շրջաններն անվանում են «թուրքական» և «չերքեզական» ժամանակաշրջաններ՝ մամլուքների մեծամասնության էթնիկ հիմքի վրա հենվելով։
Մամլուքների սուլթանությունը հզորության գագաթնակետին հասավ թուրք կառավարիչների օրոք, որից հետո վրա հասավ երկարատև անկման ժամանակաշրջանը չերքեզների օրոք։ Սուլթանությունը կառավարող խավը կազմված էր մամլուքներից, գերազանցապես կուման-ղպչաղ (Ղրիմ), չերքեզ, աբխազ, օղուզ թուրք և վրացի զինվորներից։ Երբ մամլուքներին գնում էին, նրանք ավելի բարձր դիրք էին զբաղեցնում, քան սովորական ստրուկները, ովքեր իրավունք չունեին զենք կրելու կամ որոշակի հանձնարարություններ կատարելու։ Մամլուքերը համարվում էին իսկական տերեր, որոնց հասարակական դիրքը Եգիպտոսի քաղաքացիներից ավելի բարձր էր։ Չնայած, որ սուլթանությունը վերջի վերջո անկում ապրեց, բայց իր հզորության ժամանակ այն ներկայացնում էր միջնադարյան Եգիպտոսի և Լևանտի քաղաքական, տնտեսական և մշակութային փառքը։
1517 թվականին սուլթանությունը նվաճվեց օսմանյան բանակի կողմից։ Օսմանյան կայսրության տիրապետության ներքո Եգիպտոսն ստացավ ինքնավարություն ։
Ծանոթագրություններ
Կատեգորիա:Ասիայի պատմական երկրներ Կատեգորիա:Աֆրիկայի պատմական երկրներ Կատեգորիա:Պատմական թյուրքական պետություններ Կատեգորիա:Մերձավոր Արևելքի պատմական պետություններ Կատեգորիա:Արևմտյան Ասիայի նախկին պետություններ
Կարպինիանո Սեզիա
Կարպինիանո Սեզիա (Carpignano Sesia), քաղաք Իտալիայի Պիեմոնտ մարզի Նովարա գավառում ։
Բնակչությունը՝ 2541 մարդ (2010 թվականի տվյալներով)։ Բնակչության խտությունը՝ 182 մարդ/կմ²։ Տարածքը՝ 14 կմ²։ Փոստային ինդեքսը՝ 28064։ Հեռախոսային կոդը՝ 0321։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ֆրանսիսկո Ուրոնդո
Կենսագրություն
Ֆրանսիսկո Ուրոնդոն հեղինակել է բանաստեղծությունների, պատմվածքների, թատերգությունների մի շարք ժողովածուներ, մեկ վեպ («Los pasos previos»-ը), մեծ արձագանք ստացած հարցազրույց Թրելյուի կոտորածներից փրկվածների հետ, «Արգենտինական պոեզիայի քսան տարին» գրականագիտական մեծարժեք էսսեն... Բացի այդ, դարձել է Pajarito Gómez և Noche terrible կինոնկարների սցենարների համահեղինակ, հեռուստատեսության համար ադապտացրել-հարմարեցրել Ֆլոբերի «Մադամ Բովարի», Ստենդալի «Կարմիրը և սևը», պորտուգալացի գրող Ժոզե Մարիա Էսա դի Կեյրոշի «Os Maias» վեպերը: 1968 թվականին նշանակվել է Սանտա Ֆե պրովինցիայի մշակույթի նախարար, 1973 թվականին՝ Բուենոս Այրեսի համալսարանի գրականության և փիլիսոփայության ֆակուլտետի գրականության բաժանմունքի ղեկավար, միաժամանակ այդ համալսարանում վարել արգենտինական գրականության պատմության դասընթացը: Որպես ժուռնալիստ՝ Ֆրանսիսկո Ուրոնդոն աշխատակցել է մի շարք հեղինակավոր պարբերականների, որոնցից էին Primera Plana-ն,  Panorama-ն,  Crisis-ը, La Opiníon-ը,  Noticias-ը:
Բանաստեղծական առաջին ժողովածուները 1950-ական թվականներին լույս ընծայելուն զուգընթաց՝ նա ակտիվորեն ներգրավվել է քաղաքական գործընթացներում, ոչ միայն հրաշեկ խոսքով, այլև զենքով մաքառել հայրենի բնօրրանում տեր ու տիրակալ դարձած, մինչև մազերի ծայրը կոռումպացված բռնապետությունների դեմ: Նրա գրչակից ընկերներից Խուան Գելմանը իր հուշերում նշել է, թե ինչպես Ուրոդոն մի անգամ ասել է, որ ինքը զենք է վերցրել, քանի որ փնտրում է ճշմարիտ խոսքը ։
Ուրոդոն սկզբում դարձել է FAR, ապա՝ «Մոնտոներոս» պարտիզանական միավորման անդամ, մասնակցել մի շարք զինված բախումների: 1976 թվականի հունիսի 17-ին կառավարության անվտանգության ուժերի դարանակալած ջոկատը սպանել է նրան: Ի դեպ, նա իր մոտ միշտ ցիանիդի հաբ էր պահում, որ գերի ընկնելու դեպքում անձամբ վերջ դնի իր կյանքին, որպեսզի հարկադրված չլինի կտտանքների ազդեցության տակ մատնելու ընկերներին :
Տարիներ անց՝ 2011 թվականին տեղի է ունեցել Ուրոնդոյին սպանողների դատավարությունը, և բոլոր մեղավորները արժանացել են ամենախիստ պատիժների: Իսկ մեծաքանքար, խիզախ անհատի հիշատակը հավերժացնելու նպատակով նրա անունով են կոչել Պուերտո Մադերոյի հրապարակներից մեկը և Բուենոս Այրեսի համալսարանի գրականության և փիլիսոփայության ֆակուլտետի մշակութային կենտրոնը:
Արտաքին հղումներ
Կատեգորիա:20-րդ դարի տղամարդ գրողներ Կատեգորիա:Արգենտինացի բանաստեղծներ Կատեգորիա:Արգենտինացի հեղափոխականներ Կատեգորիա:Արգենտինացի արձակագիրներ Կատեգորիա:Արգենտինացի լրագրողներ Կատեգորիա:Արգենտինացի սցենարիստներ Կատեգորիա:Արգենտինացի գրողներ
Փարսբերգ
Փարսբերգ (Parsberg), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 6583 մարդ (2010 թվականի դեկտեմբերի 31-ի տվյալներով) ։ Տարածքը 57,00 կմ² է։ Պաշտոնական կոդը՝ 09 3 73 151։
Քաղաքում է գտնվում Փարսբերգ ամրոցը։
Արտաքին հղումներ
Կատեգորիա:Գերմանիայի բնակավայրեր
Զորավար (անձնանուն)
Զորավար, հայկական արական անուն։ Առաջացել է հայերեն զորավար բառից։ Այս անվանը համապատասխանում է պարսկերեն Zōrāwar անձնանունը ։
Ծանոթագրություններ
Կատեգորիա:Հայկական արական անձնանուններ
Ռեկոմբինացիա (տիեզերագիտություն)
Ռեկոմբինացիա, ժամանակաշրջան տիեզերագիտության մեջ, երբ լիցքավորված էլեկտրոնները և պրոտոնները առաջին անգամ կապվում են՝ ձևավորելով էլեկտրականապես լիցքավորված ջրածնի ատոմներ։ Ռեկոմբինացիան տեղի է ունեցել մեծ պայթյունից 378 000 տարի անց (z = 1,100 արժեքով կարմիր շեղման դեպքում)։
Մեծ պայթյունից անմիջապես հետո տիեզերքը ֆոտոնների, էլեկտրոնների և պրոտոնների տաք, խիտ պլազմա էր։ Այս պլազման անթափանց էր էլեկտրամագնիսական ճառագայթման համար, որը պայմանավորված էր ազատ էլեկտրոնների Թոմսոնի ցրումով, քանի որ յուրաքանչյուր ֆոտոնի ազատ վազքի երկարությունը շատ փոքր է։ Ընդլայնվելուն զուգընթաց տիեզերքը նաև սառչում էր։ Վերջիվերջո, տիեզերքը սառեց մինչև այն ջերմաստիճանը, երբ էներգետիկորեն հնարավոր է չեզոք ջրածնի ձևավորումը, և ազատ էլեկտրոնների և պրոտոնների թիվը չեզոք ջրածնի հետ համեմատած նվազեց մինչև 10 000-ում մի քանիսը։
Դրանից քիչ անց ֆոտոնները տիեզերքում անջատվում են նյութից, ինչի հետևանքով առաջացած ռեկոմբինացիան երբեմն կոչվում է ֆոտոնների անջատում, չնայած ռեկոմբինացիան և ֆոտոնների անջատումը տարբեր իրադարձություններ են։ Հենց ֆոտոններն անջատվում են նյութից, ազատ տարածվում են տիեզերքում՝ առանց նյութի հետ փոխազդելու, և դա մենք ներկայումս դիտում ենք որպես մնացորդային ճառագայթում։
Ջրածնի ռեկոմբինացիայի պատմությունը
Տիեզերական իոնացման պատմությունը սովորաբար նկարագրվում է xe ազատ էլեկտրոնների մասնաբաժնով որպես ֆունկցիա կարմիր շեղումից։ Դա ազատ էլեկտրոնների հարաբերությունն է լրիվ ջրածնին (թե՛ չեզոք և թե՛ իոնացված)։ Ազատ էլեկտրոնների քանակական խտությունը նշանակելով ne, ատոմական ջրածնինը՝ nH և իոնացված ջրածնինը (այսինքն՝ պրոտոններինը) ՝ np, xe-ն կսահմանենք որպես
Քանի որ ջրածինը միայն մեկ անգամ է ռեկոմբինացվում (հելիումն ամբողջապես չեզոք է), լիցքային չեզոքությունը նշանակում է, որ ne = np, այսինքն՝ xe-ը նույնպես իոնացված ջրածնի մասն է։
Հավասարակշռության տեսության մոտավոր գնահատականը
Հնարավոր է հաշվել ռեկոմբինացիայի դարաշրջանի կարմիր շեղման մոտավոր գնահատականը, ենթադրելով, որ ռեկոմբինացիայի ռեակցիան բավականաչափ արագ է ընթանում ջերմային հավասարակշռությանը մոտ լինելու համար։ Ազատ էլեկտրոնների, պրոտոնների և չեզոք ջրածնի համեմատական մեծաքանակությունը տևվում է Սահայի հավասարումով՝
որտեղ me-ը էլեկտրոնի հանգստի զանգվածն է, kB-ն՝ Բոլցմանի հաստատունը, T-ն՝ ջերմաստիճանը, ħ-ը՝ Պլանկի բերված հաստատունը, EI = 13,6 eV-ը ջրածնի իոնացման էներգիան է ։ Լիցքաչեզոքությունը պահանջում է, որ ne = np, և Սահայի հավասարումը կարելի է գրել ազատ էլեկտրոնների xe բաժինը ներառելով՝
Լուծելով այս հավասարումը 50 տոկոս իոնացման համար՝ ռեկոմբինացիայի ջերմաստիճանը կստանանք մոտավորապես 4,000 Կ, որը համապատասխանում է z = 1,500 կարմիր շեղմանը։
Էֆեկտիվ եռամակարդակ ատոմ
1968 թվականին ֆիզիկոսներ Ջիմ Փիբլսը ԱՄՆ-ում և Յակով Զելդովիչն ու գործընկերները ԽՍՀՄ-ում իրարից անկախ հաշվեցին ջրածնի ոչ հավասարակշիռ ռեկոմբինացիայի պատմությունը։ Այդ մոդելի հիմնական տարրերը հետևյալն են՝ Այս մոդելը սովորաբար նկարագրվում է որպես էֆեկտիվ եռամակարդակ ատոմ, քանի որ այն պահանջում է ջրածնին հետևել երեք ձևերում՝ հիմնական վիճակում, առաջին գրգռված մակարդակում (ենթադրելով, որ բոլոր ավելի բարձր գրգռված մակարդակները բոլցմանյան հավասարակշռության մեջ են) և իոնացված։
Հաշվի առնելով այս պրոցեսները՝ ռեկոմբինացիայի պատմությունը կնկարագրվի դիֆերենցիալ հավասարումով՝
որտեղ
αB
βB
-ն համապատասխան ֆոտոիոնացման արագությունն է, իսկ E21 = 10,2 eV-ն առաջին գրգռված վիճակի էներգիան է։ Նշենք, որ աջ կողմի երկրորդ անդամը կարելի է ստանալ դետալային հավասարակշռության սկզբունքից։ Հավասարակշիռ վիճակը կստացվի ձախ մասը զրոյի հավասարեցնելով, այսինքն՝ ենթադրելով, որ ռեկոմբինացիայի և ֆոտոիոնացման զուտ արագությունները ավելի մեծ են՝ համեմատած Հաբլի ընդարձակման արագության հետ, որով կարգաբերվում է ջերմաստիճանի և խտության զարգացման ամբողջ ժամանակային սանդղակը։ Սակայն
C αB np
-ն համեմատելի է Հաբլի ընդարձակման արագության հետ, և նույնիսկ էապես փոքրանում է ցածր կարմիր շեղման դեպքում, ինչի արդյունքում ազատ էլեկտրոնների էվոլյուցիան ավելի է դանդաղում, քան Սահայի հավասարակշռության հաշվարկներից ստացվածը։ Տիեզերագիտական պարամետրերի ժամանակակից արժեքներով գտնում ենք, որ տիեզերքը 90% չեզոք է z ≈ 1070-ում։
Ժամանակակից զարգացումներ
Վերը նկարագրված էֆեկտիվ եռամակարդակ ատոմի պարզ մոդելը հաշվի է առնում ամենակարևոր ֆիզիկական պրոցեսները։ Սակայն այն հիմնվում է մոտարկումների վրա, ինչը մոտ 10 % սխալի է հանգեցնում կանխատեսված ռեկոմբինացիայի պատմության համար։ Մնացորդային ճառագայթման անիզոտրոպության ճշգրիտ կանխատեսման համար ռեկոմբինացիայի կարևորության պատճառով մի քանի հետազոտական խմբեր վերանայել են այս պատկերը վերջին երկու տասնամյակների ընթացքում։
Տեսության վերամշակումները կարելի է երկու խմբի բաժանել․
Համարվում է, որ արդի ռեկոմբինացիոն տեսությունը 0,1% մակարդակի ճշգրտություն ունի, և ապահովում է մատչելի արագ ռեկոմբինացիոն կոդերով ։
Նախասկզբնական հելիումային ռեկոմբինացիա
Հելիում ի միջուկներն առաջացել են մեծ պայթյունի միջուկասինթեզի ընթացքում և կազմում են բարիոնային նյութի ընդհանուր զանգվածի 24%-ը։ Հելիումի իոնացման էներգիան ավելի մեծ է, քան ջրածնինը, ուստի ավելի վաղ է ռեկոմբինացվել։ Քանի որ չեզոք հելիումն ունի երկու էլեկտրոն, նրա ռեկոմբինացիան ընթանում է երկու քայլով։ Առաջին ռեկոմբինացիան՝ -ը տեղի է ունենում Սահայի հավասարակշռության շուրջ և մոտ z≈ 6000 կարմիր շեղման դեպքում ։ Երկրորդ ռեկոմբինացիան՝, ավելի դանդաղ է, քան կանխատեսվում է Սահայի հավասարումով, և տեղի ունի մոտ z≈ 2000 կարմիր շեղման դեպքում ։ Մնացորդային ճառագայթման անիզոտրոպության կանխատեսման համար հելիումի ռեկոմբինացիայի մանրամասները պակաս կարևոր են ջրածնի հետ համեմատած, քանի որ տիեզերքը օպտիկապես դեռ շատ խիտ էր հելիումի ռեկոմբինացիայից հետո և ջրածնի ռեկոմբինացիան սկսվելուց առաջ։
Նախասկզբնական լուսային արգելք
Նախքան ռեկոմբինացիան ֆոտոնները ի վիճակի չէին տիեզերքում ճամփորդելու, քանի որ մշտապես ցրվում էին ազատ էլեկտրոնների և պրոտոնների վրա։ Այս ցրումը հանգեցնում է ինֆորմացիայի կորստի, և այսպիսով գոյություն ունի կարմիր շեղման ֆոտոնային արգելք ռեկոմբինացիայի շուրջը, ինչը մեզ թույլ չի տալիս ֆոտոններն ուղղակիորեն կիրառել մեծ կարմիր շեղման դեպքում տիեզերքի ուսումնասիրման համար ։ Սակայն հենց ռեկոմբինացիան տեղի է ունենում, ֆոտոնների ազատ վազքի երկարությունը մեծանում է ազատ էլեկտրոնների թվի նվազման շնորհիվ։ Ռեկոմբինացիայից կարճ ժամանակ անց ֆոտոնի ազատ վազքի երկարությունը մեծ է դառնում Հաբլի երկարությունից, և ֆոտոններն ազատ տարածվում են՝ առանց փոխազդելու նյութի հետ ։ Այս պատճառով ռեկոմբինացիան սերտորեն զուգակցվում է վերջին ցրող մակերևույթի հետ, որը վերջին պահն է, երբ տրեզերական ճառագայթման ֆոնի ֆոտոնները փոխազդել են նյութի հետ ։ Սակայն այս երկու իրադարձությունները տարբեր են, չեն կարող առաջանալ բարիոն-ֆոտոն հարաբերության, նյութի խտության, ռեկոմբինացիայի և ֆոտոնների անջատման տարբեր արժեքներ ունեցող տիեզերքում միևնույն ժամանակաշրջանում ։
Գրականություն
Կատեգորիա:Տիեզերագիտություն
Սան Մաուրիցիո դ'Օպալո
Սան Մաուրիցիո դ'Օպալո (San Maurizio d'Opaglio), կոմունա Իտալիայի Պիեմոնտ մարզի Նովարա գավառում ։
Բնակչությունը կազմում է 3066 մարդ (2008 թվականի տվյալներով)։ Բնակչության խտությունը՝ 383 մարդ/կմ²։ Տարածքը՝ 8 կմ²։ Փոստային ինդեքս՝ 28017։ Հեռախոսային կոդ՝ 0322։
Բնակավայրի հովանավորն է համարվում սուրբ Մավրիկիյը։ Տոնակատարությունը սեպտեմբերի երրորդ կիրակի օրն է։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Հիպոպլազիա
Հիպոպլազիա (հիպո... հունարեն ստեղծում, առաջացում), հիպոգենեզիա, հյուսվածքի, օրգանի, մարմնի մասի կամ ամբողջ օրգանիզմի թերզարգացում։ Հի, ինչպես նաև ապլազիայի հիմքում ընկած են ներարգանդային զար գացման խանգարումները։ Վերջիններս առաջանում են մոր օրգանիզմի վրա ճառագայթային էներգիայի ազդեցության, սնուցման խանգարումների, մորից պտղին անցնող որոշ վարակիչ հիվանդությունների (կարմրախտ, տոքսոպլազմոզ, պոլիոմիելիտ) պատճառով։
Կատեգորիա:Ատամների հիվանդություններ
Հիշող սարք
Հիշող սարք, հաշվողական մեքենայի բաղկացուցիչ մաս կամ ինքնուրույն սարք, որը նախատեսված է ինֆորմացիան գրանցելու, պահելու և վերարտադրելու համար։ Ամենամեծ կիրառումը հիշող սարքերը ստացել են թվային հաշվողական մեքենաներում (ԹՀՄ), ինչպես նաև ավտոմատիկայի սարքերում, հեռուստամեխանիկայում, միջուկային ֆիզիկայում են։ Հիշող սարքերը հիմնականում բնորոշվում է տարողությամբ (պահվող ինֆորմացիայի քանակով), արագագործությամբ (ընտրման և հարցման ժամանակներով) և արժեքով կամ տեսակարար արժեքով։ Հիշող սարքում որպես ինֆորմացիա կրողներ օգտագործվում են էլեկտրոնաճառագայթային խողովակներ, "Հիշող սարքի բլոկ-սխեմա մագնիսական ժապավեններ, թմբուկներ և սկավառակներ են։ Հիշող սարքերը բաժանվում են տեսակների՝ ա. ըստ հարցման բնույթի՝ հասցեային և զուգորդական հիշող սարքեր, բ. ըստ հարցման եղանակի՝ կամավոր հարցման և հաջորդական հարցման հիշող սարքեր, գ. ըստ ֆունկցիոնալ նշանակության՝ օպերատիվ (ՕՀՍ), մնայուն (ՄՀՍ), արտաքին (ԱՀՍ) և բուֆերային (ԲՀՍ), դ. ըստ ինֆորմացիան պահպանելու ունակության՝ սնումից կախված և անկախ հիշող սարքեր։ Հասցեային հիշող սարքում ինֆորմացիան փնտրվում է նախօրոք հայտնի հասցեով, իսկ զուգորդական հիշող սարքում՝ ըստ ինֆորմացիայի որոշ հատկանիշների։ ԹՀՄ-ում հիմնականում օգտագործվում են հասցեային հիշող սարքեր։ Կամավոր հարցման հիշող սարքում թույլ է տրվում հասցեների ընտըրման կամավոր կարգ, իսկ հաջորդականում հասցեների ընտրությունը կատարվում է միայն որոշակի հաջորդականությամբ։ ՕՀՍ-ն նախատեսված է միջանկյալ թվաբանական հաշվարկների արդյունքները հիշելու, ՄՀՄ-ն՝ խնդրի լուծման ընթացքում չփոփոխվող ինֆորմացիան հիշելու, ԱՀՍ-ն՝ մեքենա մուծվող ինֆորմացիան հիշելու համար։ ԲՀՄ-ն, որն օժտված է բարձր արագագործությամբ և փոքր տարողությամբ, օգտագործվում է մեքենայի առանձին սարքերի արագությունները համաձայնեցնելու համար։ Սնումից կախված, հիշող սարքում սնումը անջատելիս՝ հիշված ինֆորմացիան կորչում է։ Չնայած հիշող սարքերի բազմատեսակությանը, նրանց կարելի է ներկայացնել ընդհանրացված կառուցվածքային սխեմայով, որը բաղկացած է հետևյալ հանգույցներից 1. կուտակիչ (նախատեսված է ինֆորմացիան գրանցելու և պահելու համար), 2. տեղական կառավարման հանգույց (ըստ ժամանակային դիագրամի ներքին ազդանշաններ է մշակում հիշող սարքի հանգույցները կառավարելու համար), 3. թվի ընտրման հանգույց (ընդունում է թվի հասցեի կոդը կամ թվի հայտանիշը և ըստ այդմ իրագործում թվի ընտրությունը), 4. թվի ընդունման հանգույց (ընդունում է գրանցվող ինֆորմացիայի կոդը և կառավարում գրանցման հանգույցը), 5. գրանցման հանգույց (գրանցվող թվի կոդը ձեափոխվում է կուտակիչի կարգային գծերի կառավարման ազդանշանների), 6. ընթերցման հանգույց (կուտակիչից ընթերցված ինֆորմացիան ձեափոխվում է մեքենայի ստանդարտ ազդանշանների), 7. ինֆորմացիայի առաքման հանգույց (նախատեսված է ընթերցված ինֆորմացիան կարճատև պահելու համար)։
Կատեգորիա:Սարքեր Կատեգորիա:Տվյալների կառավարում
Հիպեռի
Հիպեռի, գյուղ Արևմտյան Հայաստանում, Սեբաստիայի վիլայեթի Շապին-Գարահիսարի գավառում։ 1915-ին ուներ 80 տուն հայ բնակիչ։ Զբաղվում էին երկրագործությամբ և անասնապահությամբ։ Ուներ եկեղեցի և վարժարան։ Հիպեռի հայ բնակիչները բռնի տեղահանվել են 1915-ին, Մեծ եղեռնի ժամանակ։ Նրանց մեծ մասը զոհվել է գաղթի ճանապարհին։ Փրկվածները բնակություն են հաստատել Արևելյան Հայաստանում։
Կատեգորիա:Արևմտյան Հայաստանի գյուղեր
Բոա Վիստա (Ռորայմա)
Բոա Վիստա (Boa Vista, պորտուգալերենից բառացի թարգմանած՝ նշանակում է գեղեցիկ տեսարան )&nbsp, քաղաք Բրազիլիայում Ռիու Բրանկու գետի արևմտյան ափին, Վենեսուելայի հետ պետական սահմանից 220 կիլոմետր հեռավորության վրա։
Համառոտ տեղեկատվություն
Բոա Վիստան Ռորայմա նահանգի վարչական կենտրոնն է, այդ կարգավիճակն ունեցող բրազիլական բնակավայրերից միակն է, որ ընկած է հասարակածից հյուսիս։ Կլիման արևադարձային է՝ կլոր տարին շոգ և խոնավ (տեղումների միջին տարեկան քանակությունը 2000 միլիմետրից ավելի է)։ Քաղաքը շրջապատված է բուսական ու կենդանական հարուստ աշխարհ ունեցող արևադարձային ընդարձակ անտառներով։
Բոա Վիստան նահանգի ամենամեծաթիվ բնակչությունն ունեցող բնակավայրն է. այստեղ է ապրում նահանգի ողջ բնակչության մոտավորապես մեկ երրորդ մասը (2019 թվականի տվյալներով՝ 399.213 մարդ ): Քաղաքը կառուցապատվել է կենտրոնացված պլանի համաձայն, որը պատրաստել է Դարսի Ալեիշ Դերեգուսսոնը՝ հետևելով Փարիզի կառուցապատման օրինակին։
Բոա Վիստայի առևտրային և գործարար կապերը հաստատված են գլխավորապես բրազիլական Ամազոնաս նահանգի վարչական կենտրոն Մանաուսի, սահմանակից Գայանա պետության Լատեմ քաղաքի և վենեսուելական Սանտա Էլենա դե Վեյրենի հետ։ Այդ բնակավայրերի հետ Բոա Վիստան ունի ավտոմոբիլային հաղորդակցություն։ Երկրի այլ բնակավայրերի հետ գործնականում կարող է կապվել միայն ինքնաթիռների և ուղղաթիռների միջոցով։ Բրազիլիայի կառավարությունը ներկայումս նախագծեր է մշակում երկրի մնացած մասի հետ Բոա Վիստայի ու Մանաուսի կանոնավոր ու աշխույժ տրանսպորտային հաղորդակցությունն ապահովելու համար, որոնց իրագործումը կպահանջի ամազոնյան անտառների մի մասի հատում և մի շարք կամուրջների կառուցում ։
Աշխարհագրություն
Բոա Վիստայի մերձակա Մարակա կղզում՝ 10.1312 հեկտար տարածքի վրա 1981 թվականից հաստատվել է բնապահպանական կայան, որի գործունեության գլխավոր նպատակը ամազոնյան բնապահպանական համակագի խստագույն պաշտպանությունն է ։
Արտաքին հղումներ
Կատեգորիա:Բրազիլիայի քաղաքներ Կատեգորիա:Բրազիլիայի բնակավայրեր
Հռոմի օպերային թատրոն
Հռոմի օպերային թատրոն կամ Հռոմի օպերա (Teatro dell’Opera di Roma), օպերային թատրոն Հռոմում։
Պատմություն
Շենքը կառուցվել է Դոմենիկո Կոստանցիի միջոցներով, իսկ ճարտարապետը եղել է Աքիլե Սֆոնդրինին։ Այն բացվել է 1880 թվականին Ջոակինո Ռոսսինիի Սեմիրամդա օպերայով։ 1926 թվականին թատրոնը գնել է քաղաքային խորհուրդը և մասնակի վերակառուցվել է ։ 1928 թվականին թատրոնը կրկին բացվեց և այժմ «Թագավորական օպերային թատրոն» (Teatro Reale dell’Opera) անունով։ 1946 թվականին թատրոնը ստացավ արդիական անվանում և 1958 թվականին մասնակի վերակառուցվեց երկրորդ անգամ։
Գործունեություն
Այդ թատրոնում անցել են օպերայի համաշխարհային պրեմիերաներ, ինչպես՝ Ջակոմո Պուչինիի «Տոսկա» (1900), Պիետրո Մասկանիի «Գեղջկական ասպետություն» (1890), «Իրիս» (1898), «Դիմակներ» (1901) և այլն։ Թատրոնի բեմահարթակին ելույթ են ունեցել երգիչներ և երգչուհիներ, ինչպես՝ Բելինոչի Ջեմա, Հարիքլեյա Դարքլե, Անտոնիո Կատոնյի, Ռոբերտո Ստայնո (XIX դար), Ալեսանդրո Բոնչի, Ամելիտա Գալլի-Կուրչի, Ջիլյի Բենյամինո, Էնրիկո Կարուզո, Տիտո Սկիպա, Լյոպալդ Մերսեդես (XX դար)։
Ռիկարդո Մուտին 2011 թվականի օգոստոսին նշանակվել է թատրոնի պատվավոր ցմահ տնօրեն ։
2014 թվականին թատրոնը իրեն ճանաչեց սնանկ և տնօրեն Մուտին չեղարկեց բոլոր պլանավորած ներկայացումները, և դրանից հետո թատրոնը արտիստներ է վարձում աութսորսինգի պայմաններով ։
Արտաքին հղումներ
Կատեգորիա:Իտալիայի օպերային թատրոններ Կատեգորիա:1880 հիմնադրումներ Իտալիայում Կատեգորիա:1880 կառուցումն ավարտված թատրոններ
Տոռնիմպարտե
Բնակչությունը կազմում է 2966 մարդ (2005 թվականի տվյալներով)։ Խտությունը՝ 45,02 մարդ/կմ²։ Տարածքը՝ 65,88 կմ²։ Փոստային ինդեքս 67049։ Հեռախոսային կոդ՝ 0864։
Ծանոթագրություններ
Կատեգորիա:Իտալիայի բնակավայրեր
Ֆեդերիկո դե Մադրասո
Ֆեդերիկո դե Մադրասո (Federico de Madrazo, ), 19-րդ դարի իսպանացի նկարիչ, դիմանկարիչ։
Կենսագրություն
Ֆեդերիկո դե Մադրասոն ծնվել է Հռոմում, նկարիչ Խոսե դե Մադրասոյի (1781–1859) ընտանիքում։ Նրա առաջին ուսուցիչը եղել է հայրը։ Դեռևս Սան Ֆեռնանդոյի գեղարվեստի թագավորական ակադեմիայում ուսանելու տարիներին ստեղծել է իր առաջին կտավը՝ «Քրիստոսի հայտնությունը» (1829), որը գնել է Իսպանիայի Քրիստինա թագուհին, այնուհետև ստեղծել է «Աքիլեսը վրանում» կտավը։
Vista Alegre ընկերության պալատը նկարազարդելիս՝ ստեղծել է մի շարք դիմանկարներ։ 1852 թվականին մեկնել է Փարիզ, որտեղ ուսանել է Ֆրանց Կսավեր Ունտերհալտերի մոտ և ստեղծել է Բարոն Թեյլորի և Դոմինիկ Էնգրի դիմանկարները։ 1837 թվականին նրան հանձնարարվել է ստեղծել կտավ Վերսալյան պալատի համար, և նա նկարել է «Գոդֆրուա Բուլյոնցին հռչակվում է Երուսաղեմի արքա»։ Այնուհետև Ֆեդերիկո դե Մադրասոն մեկնել է Հռոմ, որտեղ ստեղծագործել է տարբեր ժանրերում, ստեղծել է «Maria Christina in the Dress of a Nun by the Bedside of Ferdinand III» (1843), «Իզաբելա թագուհին», «ՄեդինաԿոելի դքսուհին», «Վիլչեսի կոմսուհին» (1845–1847), իսպանացի արիստոկրատների մի շարք դիմանկարներ, որոնց մի մասը 1855 թվականին մասնակցել են ցուցահանդեսի։
1846 թվականին պարգևատրվել է Պատվավոր Լեգեոնի շքանշանով։ 1853 թվականի դեկտեմբերի 10-ին դարձել է Գեղարվեստի ակադեմիայի թղթակից անդամ, 1873 թվականին Յուլիուս Շնոր ֆոն Կառոլսֆելդի մահից հետո դարձել է ակադեմիայի օտարերկրյա անդամ։ Երեք տարի հետո, երբ հայրը թողել է պաշտոնը, դարձել է Մադրիդի Պրադո թանգարանի տնօրեն, միաժամանակ Սան Ֆեռնանդոյի գեղարվեստի թագավորական ակադեմիայի նախագահ։ Իսպանիայում նա ձեռնարկել է «El Artiste», «El Renacimiento» և «El Semanario pintoresco» գրախոսականների ու ամսագրերի հրատարակչությունը։
Մահացել է Մադրիդում 1894 թվականին։
Եղբայրը՝ Լուիս դե Մեդրասոն, նույնպես նկարիչ է եղել, ով առավել հայտնի է «Սուրբ Սեսիլիայի թաղումը» (1855) կտավով։ Ֆեդերիկոյի ամենահայտնի աշակերտներն եբ եղել իր իսկ որդիները՝ Ռայմունդո դե Մադրասո ի Գառետան (1841-1920) և Ռիկարդոն։
Գրականություն
Ricardo Navas Ruiz, El Romanticismo español. Madrid: Cátedra, 1982 (3.ª ed.). José Luis Díez (ed.) Federico de Madrazo y Kuntz (1815-1894) (cat. exp.) Madrid, Museo del Prado, 1994. Редакция журнала. Ф. д-Мадрасо (некролог) // Всемирная иллюстрация: журнал. - 1894. - Т. 52, № 1327. - С. 14.
Աղբյուրներ
Chisholm, Hugh, ed. (1911). Encyclopædia Britannica (11th ed.). Cambridge University Press.
Կատեգորիա:Իսպանացի նկարիչներ Կատեգորիա:Իսպանացի դիմանկարիչներ Կատեգորիա:Պատվո լեգեոնի շքանշանի ասպետներ
Նելկա
Նելկա - գետ Ռուսաստանում, որը հոսում է Կոստրոմայի մարզի Պարֆյոնովսկի և Նեյսկի շրջաններով։ Գետաբերանը գտնվում է Նելշա գետի աջ ափով 102 կիլոմետր ներքև։ Նելկա գետի երկարությունը 13 կիլոմետր է ։
Նելկայի ակունքը գտնվում է Հյուսիսային գյուղից և երկաթուղու համանուն կայարանից հարավ-արևելք՝ Կոստրոմայի շրջանից 28 կիլոմետր հարավ-արևմուտք։ Այն՝ չբնակեցված անտառային զանգվածով, հոսում է հարավ-արևմուտք։ Նելկան Նելշա գետի մեջ է թափվում Օլենեվո գյուղի մոտ ։
Ջրային ցուցակի տվյալներ
Ըստ Ռուսաստանի Դաշնության ջրատնտեսական շրջանավորման գեոինֆորմացիոն համակարգի տվյալների, որը պատրաստվել է ջրային ռեսուրսների դաշնային գործակալության կողմից։
Ջրային օբյեկտի կոդը պետական ջրային ցուցակում - 08010300312110000016379
Ջրաբանական հետազոտվածության կեդը ГИ - 110001637
Ջրհավաք ավազանի կոդը - 08.01.03.003
Ջրաբանական հետազոտության հատորի համարը - 10
Ջրաբանական հետազոտության թողարկում - 0
Ծանոթագրություններ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Revenge (միքսթեյփ)
Revenge (վրեժ), ամերիկյան ռեփեր XXXTentacion-ի միքսփեյփը, որը թողարկվել է 2017 թվականի մայիսի 16-ին՝ Empire Distribution լեյբլի միջոցով։ Այն բաղկացած է նախկինում թողարկված ութ երգերից, որոնք հասանելի էին արտիստի SoundCloud-ի էջում։ Դրան նախորդում է « Look at Me » առաջատար սինգլը, որը հասավ 34-րդ հորիզոնականին ԱՄՆ-ի Billboard Hot 100-ում։
Առաջխաղացում
«Look at Me» վերնագրով առաջատար սինգլը թողարկվեց 2015 թվականի դեկտեմբերի 31-ին՝ SoundCloud-ում ։ Երգը ավելի ուշ թողարկվել է iTunes-ում ՝ որպես սինգլ 2016 թվականի հունվարի 29-ին, մինչև որ այն ավելի ուշ կրկին ներկայացվեց թվային բեռնման՝ կրկին երգի վերափոխված և մաքուր տարբերակով՝ 2017 թվականի փետրվարի 20-ին՝ Empire Distribution-ում ։
Քննադատություն
Revenge-ը բարձր գնահատվեց քննադատների կողմից, ովքեր բարձր գնահատեցին նրա երաժշտական ​​հնարավորությունները, ամբիցիաները, բազմազանությունն ու ստեղծագործական ներուժը։ Salute Magazine-ից Ադրիան Գլովերը գովաբանեց Revenge-ը՝ դրան տալով լիարժեք 5/5 վարկանիշ, գովաբանելով XXXTentacion-ին՝ որպես նոր երաժշտության «jig-saw genius» և գնահատելով նախագծի երաժշտական ​​բազմազանությունը, ռիսկերը և ծրագրի ներուժը ։
Կոմերցիոն ցուցանիշներ
Revenge-ը թողարկման առաջին օրերին՝ 2017 թվականի հունիսի 3-ին զբաղեցրեց Billboard 200-ում 76-րդ հորիզոնականը, և այդ ժամանակից ի վեր հասավ 44-ի։ Ավելի ուշ, XXXTentacion-ի մահից հետո, նա հասավ 28-րդի։
Ծանոթագրություններ
Կատեգորիա:XXXTentacion-ի ալբոմներ Կատեգորիա:2017 ալբոմներ Կատեգորիա:Միքսթեյփեր Կատեգորիա:Անգլալեզու ալբոմներ
Դուլսե դե լեչե
Դուլսե դե լեչե, իսպանական, պորտուգալական (դուսե դե լեյտե) և լատինոամերիկյան խոհանոցի աղանդեր, օգտագործվում է նաև որպես սոուս և որպես միջուկ հրուշակեղենի արտադրության մեջ։ Այն նաև հայտնի է «Մանհա դե լեչե» կամ պարզապես «Մանհա» անվամբ ։
Նկարագրություն
Լատինական Ամերիկայի մի շարք երկրներում առկա են աղանդերի ավելի էկզոտիկ տարբերակներ, այսպես` Մեքսիկայում օգտագործում են այծի կաթ, Կուբայում` թթվակաթնային հիմք, Պուերտո Ռիկոյում` կոկոսի կաթ։
Օգտագործում
Դուլսե դե լեչեն ուտում են բլինիների և չորացրած հացի հետ, քսում են վաֆլիի, կեքսերի (մաֆին) և պաղպաղակի վրա, օգտագործում են որպես միջուկ տորթերի և թխվածքաբլիթների համար։ Կան հատուկ աղանդերներ, օրինակ ալֆախոր թխվածքաբլիթը, որոնք պատրաստվում են հենց դուլսե դե լեչեով։ Դուլսե դե լեչեն օգտագործում են նաև փքաբլիթների (չուրո) և կարամելային պուդինգների պատրաստման ժամանակ։
Տարածում
Ծագելով Պիրենեյան թերակղզում` դուլսե դե լեչեն տարածվել է Իսպանիայի և Պորտուգալիայի նախկին գաղութներում, ոչ միայն Ամերիկայում, այլև Ասիայում (Ֆիլիպիններ)։ Ֆրանսիայում այս աղանդերը հայտնի է որպես Confiture de lait, սակայն այդքան մեծ ճանաչում չունի։
Արտաքին հղումներ
Կատեգորիա:Արգենտինական խոհանոց Կատեգորիա:Իսպանական խոհանոց Կատեգորիա:Պորտուգալական խոհանոց
Հիպարքոս
Կատարել է երկնքի առաջին համակարգված դիտումներն ու հետազոտությունները։ Բացահայտել է Արեգակի և Լուսնի շարժման օրինաչափությունները, որոշել Լուսնի հեռավորությունը Երկրից, կազմել Արեգակի խավարումների ցուցակը և 850 աստղի դիրքերի աստղացուցակը, տվել այդ աստղերի դասակարգումն ըստ տեսանելի 6 մեծությունների (պայծառություններ)։
Բացահայտել է պրեցեսիայի երևույթը, որոշել աստղային ու արևադարձային տարիների տևողությունները, խավարածրի թեքությունը հասարակածի նկատմամբ։ Առաջինն է օգտագործել աշխարհագրական կոորդինատները՝ լայնությունն ու երկայնությունը։ Հիպարքոսի աշխատությունները բնագրով չեն պահպանվել, դրանց մասին հիմնական տեղեկությունները պարունակվում են Պտղոմեոսի «Ալմազն ստում»։
Ծանոթագրություններ
Կատեգորիա:Հույն գիտնականներ Կատեգորիա:Մաթեմատիկոսներ այբբենական կարգով Կատեգորիա:Անձինք Բուրսայից Կատեգորիա:Հույն աստղագետներ Կատեգորիա:Հույն մաթեմատիկոսներ Կատեգորիա:Քարտեզագիրներ Կատեգորիա:Հույն աշխարհագրագետներ
Դենիել Սալլիս
Դենիել Սալլիս (Դեննի) Հյուսթոն (Daniel Sallis "Danny" Huston, ), ամերիկացի դերասան և ռեժիսոր, «Ոսկե Գլոբուսի» (2013) նոմինանտ։
Վաղ կյանք
Հյուսթոնը ծնվել է 1962 թվականի մայիսի 14-ին ՝ Հռոմում, ռեժիսոր Ջոն Հյուսթոնի և դերասանուհի, գրող Զոլի Սալլիսի ընտանիքում։ Նա համարվում է Պաբլո Հյուսթոնի ազատ եղբայրը, Անժելիկա Հյուսթոնի և կինոսցենարիստ Թոնի Հյուսթոնի արյունակից եղբայրը, Ջեկ Հյուսթոնի հորեղբայրը և «Օսկարի» լաուրեատ Ուոլթեր Հյուսթոնի թոռը։ Նրա հորական կողմը ունի անգլիական, իռլանդական, ուելսական և շոտլանդական արմատներ, իսկ մորական կողմը՝ հնդկական և անգլիական ։ Դեննի Հյուսթոնի ծնունդը իր մոր և Ջոն Հյուսթոնի ռոմանի արդյունքն է ։
Արտաքին հղումներ
Կատեգորիա:Մայիսի 14 ծնունդներ Կատեգորիա:1962 ծնունդներ Կատեգորիա:Հռոմ քաղաքում ծնվածներ Կատեգորիա:Կինոռեժիսորներ այբբենական կարգով Կատեգորիա:Ամերիկացի կինոռեժիսորներ Կատեգորիա:Ամերիկացի դերասաններ Կատեգորիա:Ամերիկացի ռեժիսորներ
Բերսերկ
Բերսերկ (berserkr), հին գերմանական և հին սկանդինավյան հասարակությունում ռազմիկ՝ իրեն նվիրած Օդին աստծուն։ Միջնադարյան սկանդինավյան աղբյուրներում պայքարող հարբած մարդ, որը ոչ մի ցավ կամ վերք չի զգում։ Ճակատամարտից առաջ բերսերկներն իրենց հասցնում էին ծայրահեղ ագրեսիվ մակարդակի, տարբերվում էր բռնությամբ, մեծ ուժով, արագ ռեակցիայով և ցավի հանդեպ անզգայունակությամբ։ Նման ռազմիկների մասին, ովքեր կռվել են տարբեր գերմանական ցեղերի շարքերում, հիշատակում են նաև Հին Հռոմի մասին Հռոմեական կայսրության աղբյուրները ։
Ստուգաբանություն
Բերսերկ անվանումը ծագում է հին նորվեգերեն berserkr բառից, որը նշանակում է կա´մ «արջի մորթի», կա´մ «առանց վերնաշապիկ» (ber արմատը կարող է նշանակել ինչպես «արջ», այնպես էլ՝ «մերկ»։ Serkr նշանակում է «մաշկ», «մետաքս» (կտոր))։ Անգլերենում berserk նշանակում է «կատաղի, ցասկոտ»։
Հիշատակումներ
Շատ հավանական է, որ բերսերկների մասին հին նկարագրությունները փոքր-ինչ չափազանցված են։ Այնուամենայնիվ ակնհայտ է, որ նրանք նկարագրվում են որպես կատաղի մարտիկներ, ովքեր կռվում էին վայրի, կատաղի ուժով։ Գրավոր աղբյուրներում բերսերկներն առաջին անգամ հիշատակվում են սկալդ Թորբյորն Հորնկլովիի՝ Հաֆրսֆյորդի ճակատամարտում Հարալդ I Գեղավարսի հաղթանակին նվիրված երգում, որը տեղի է ունեցել հավանաբար 872 թվականին։
Սնորրի Ստուրլուսոնը «Երկրի շրջանը» ժողովածուում գրում է.
Հռոմեացի գրող Կոռնելիոս Տակիտոսը գերմանական ցեղերի հասարակական կառուցվածքի մասին «Գերմանիա» աշխատության 31-րդ գլխում գրում է.
Տակիտոսը հիշատակում է ռազմիկների հատուկ դասակարգ, որն անվանում է «Harier»: Այս ռազմիկները կրում էին բերսերկների բոլոր հատկանիշները (Հաֆրսֆյորդի ճակատամարտից 800 տարի առաջ).
Գրականության մեջ բերսերկները հաճախ հանդիպում են զույգերով. երբեմն հիշատակվում է միանգամից 12 բերսերկ։ Նրանք հաճախ հանդես են գալիս որպես հին սկանդինավյան կոնունգների թիկնապահներ։ Օրինակ, մի սագայում ասվում է, որ դանիացիների արքա Ռոլֆ Կրակին ուներ 12 բերսերկ, ովքեր իր անձնական թիկնապահներն էին։
Խաղաղ կյանքում բերսերկները, որպես կանոն, արագ մարգինալացվում էին և դառնում վտարանդի։ Իսլանդական սագաներում նրանք հանդես են գալիս որպես ավազակներ և բռնարարներ, ովքեր վտանգավոր էին հասարակության համար։
Սկանդինավիայում Քրիստոնեության ընդունումից հետո հին հեթանոսական սովորույթներն արգելվեցին, մասնավորապես դա անդրադարձավ կենդանու մորթի կրող ռազմիկներին։ Իսլանդիայում 1123 թվականին ընդունված օրենքում ասվում էր. «այն բերսերկը, ում կնկատեն գազազած, կպատժվի 3 տարի աքսորով»։ Դրանից հետո բերսերկ-մարտիկների մասին հիշատակումներն անհետ կորան։
Ագրեսիվության արմատներ
Գոյություն ունի տեսություն, համաձայն որի՝ բերսերկի ագրեսիվությունը բացատրվում է մարտից առաջ հոգեմետ նյութերի ընդունումով, ինչպիսիք են ճանճասպան սունկը կամ ոգելից խմիչքի մեծ քանակությունը ։ Այս տեսակետը համարվում է առավել տարածված, բայց նշվում են նաև այլ հնարավոր պատճառներ, ինչպիսիք են հիստերիան, էպիլեպսիան, հոգեկան հիվանդությունները և ժառանգականությունը ։